A kereskedés korláttal a megbízás érvényességét lehetséges korlátozni a folyamatos kereskedés aukciókkal (részvények) és az aukciós modell (befektetési jegyek, T sorozatú részvények) esetében. A kereskedési korlátok a következőek:
Kereskedési főszakasz : Csak a folyamatos kereskedés aukciókkal modellben tehető Ajánlat. Előkészítési és Lezárási szakaszokban is beadható a megbízás, de csak ezen két szakaszon kívül lesz érvényes.
Aukciók : Az ajánlat csak az Aukciós szakaszokban érvényes.
Nyitó aukció: Az ajánlat csak a Nyitó aukciós szakaszban érvényes.
Záró aukció: Az ajánlat csak a Záró aukciós szakaszban érvényes.
Aukciós áron kötő: Az Aukciós szakaszokban, az Aukciós áron kimaradó Ajánlati mennyiség lekötésére szolgál. Csak aukciós szakaszokban és azon belül csak az Ajánlati Könyv kiegyensúlyozás részszakaszban tehető.
"T" kategória a technikai bevezetéssel x96azaz nyilvános részvényértékesítés nélkül x96 tőzsdére lépő cégek számára jelent megoldást. 2013 október elején a következő cégek kerültek ebbe a kategóriába: Alteo, Biomedical, Externet, Finext, FUSO, Futuraqua, GrEnergie, KEG, Kulcs-Soft, Optisoft, Őrmester, Shopline,TC Befektetési Nyrt. és a Visonka.